Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Сејди Џемаили со службена легитимација број 28-0015 и Снежана Михајловска со службена легитимација број 28-0008 изврши редовен инспекциски надзор над субјектот на инспекциски надзор ЈУ Меѓуопшински центар за социјална работа Куманово, со седиште на ул.,,Тодор Велков“ бр.4 Куманово, застапуван од Директорот Александра Арсовска и со Записник ИП1 број 16-27 од 10.11.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023) го донесе следното:

**Р Е Ш Е Н И Е**

Се наредува на Александра Арсовска, Директор на ЈУ Меѓуопштински центар за социјална работа Куманово (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Предметите на корисниците на услугата лична асистенција да содржат документација од денот на поднесеното барање, со што се овозможува целосен увид и следење во користењето на услугата, согласно член 77 став 1 и член 106 од Законот за социјалната заштита и член 10, 11, 13, 14, 15, 16 и 17 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција (,,Службен весник на РСМ,, број 264/2019).

**Рокот за извршување на изречената инспекциска мерка е од денот на приемот на решението и постојано**

2. Центарот, во постапката за обезбедување на услугата лична асистенција, да обезбедува доказ од барателот на услугата дека нема склучено договор за доживотна издршка, односно покренало постапка за раскинување на склучен договор за доживотна издршка, согласност член 77 од Законот за социјалната заштита.

**Рокот за извршување на изречената инспекциска мерка е од денот на приемот на решението и постојано**

3. Центарот, со започнување  на давањето на услугата на лична асистенција во периодот на взаемно прилагодување помеѓу корисникот и личниот асистент, кој трае најмногу 30 дена, да врши задолжителен увид во домот на корисникот во тој период и да составува записник, согласно член 106 од Законот и член 16 став 3 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019)

**Рокот за извршување на изречената инспекциска мерка е од денот на приемот на решението и постојано**

4. Центарот, односно стручниот работник во обезбедување на услугата на лична асистенција, најмалку еднаш месечно, да одржува заеднички средби со корисникот, личниот асистент, координаторот и други релевантни лица, заради следење на реализација на индивидуалниот план и активности предвидени во Листата на активности за остварување на услугата лична асистенција, согласно член 106 од Законот и член 17 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција („Службен весник на Република Северна Македонија,, број 264/2019).

**Рокот за извршување на изречената инспекциска мерка е од денот на приемот на решението и постојано**

5. Центарот, во постапката за обезбедување на услугата лична асистенција да изготвува План за индивидуална работа со корисникот во кој се определуваат целите што се планира да се постигнат и мерките и активностите што се преземаат за помош на корисникот, носителите на мерките и времето за нивно спроведување, согласно член 275 став 2 од Законот за социјалната заштита и член 15 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција (,,Службен весник на РСМ,, број 264/2019).

**Рокот за извршување на изречената инспекциска мерка е од денот на приемот на решението и постојано**

6. Центарот, во предметите на корисниците на услугата лична асистенција, да обезбеди извештај од давателот на услугата за спроведената евалуација на дадените услуги и проценка на задоволството на корисниците, согласно член 106 од Законот за социјалната заштита и член 29 став 3 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција (,,Службен весник на РСМ,, број 264/2019).

**Рокот за извршување на изречената инспекциска мерка е од денот на приемот на решението и постојано**

7. Стручниот работник заедно со барателот на услугата, при пополнување на образецот Прилог бр.1 - податоци за статусот и потребите на барателот за лична асистенција, да ја пополнува табелата со временскиот распоред на користење на услугата и обемот на услугата преку утврден број часови неделно за лична асистенција, со цел да се утврди потребниот број на часови определени на месечно ниво во решението за обезбедување на услугата и следењето на реализација на услугата согласно решението, согласно член 106 од Законот за социјалната заштита и член 11 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција (,,Службен весник на РСМ,, број 264/2019).

**Рокот за извршување на изречената инспекциска мерка е од денот на приемот на решението и постојано**

8. Центарот, по службена должност повремено, а најмалку еднаш годишно, да го преиспитува постоењето на фактите и условите за користење на правото и доколку утврди дека истите се променети, да донесува соодветно решение, согласно член 273 од Законот за социјалната заштита.

**Рокот за извршување на изречената инспекциска мерка е од денот на приемот на решението и постојано**

9. Центарот, во предметот 0302-2/14/9 на корисникот Х.Ѓ. да го преиспита донесеното решение за обезбедување на услугата лична асистенција, на начин што правилно и целосно ќе ја утврди фактичката состојба по однос на видот на индивидуална помош и поддршка која му е потребна на корисникот, со правилно пополнување на податоците во обрасците Прилог бр.1 и Прилог бр.2 и откако ќе ја утврди фактичката состојба да донесе соодветно решение, согласно член 106 од Законот за социјалната заштита и член 11 и 13 од Правилникот за начинот и обемот на социјалните услуги, нормативите и стандардите за давање на социјалните услуги лична асистенција (,,Службен весник на РСМ,, број 264/2019).

**Рокот за извршување на изречената инспекциска мерка е од денот на приемот на решението и постојано**

10. Раководното или друго овластено лице во установата за социјалната заштита е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

11. Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Сејди Џемаили со службена легитимација број 28-0015 и Снежана Михајловска со службена легитимација број 28-0008 изврши редовен инспекциски надзор над субјектот на инспекциски надзор ЈУ Меѓуопштински центар за социјална работа Куманово со седиште на ул. Тодор Велков број 4, Куманово, застапувано од Директорот Александра Арсовска и состави Записник ИП1 број 16-27 од 10.11.2023 година, во кој се констатирани недостатоци и неправилности во постапувањето на Центарот во постапката за користење услуга на лична асистенција.

Врз основа на изнесеното се одлучи како во диспозитивот на ова решение

Жалбата не го задржува извршувањето на решението согласно член 340 став 2 од Законот.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-27 од 19.11.2023 година.

Инспектори за социјална заштита,

Снежана Михајловска

Сејди Џемаили